Michael Wolf

Michael Wolf (s. 24. tammikuuta 1981 Ehenbichl, Itävalta) on saksalainen jääkiekkoilija. Hän pelaa hyökkääjänä DEL-liigan EHC Münchenissä ja on edustanut Saksan jääkiekkomaajoukkuetta yli 150 kertaa.

Wolf on pelannut jääkiekkoa Saksan jokaisella sarjatasolla. Kaudeksi 2005–2006 hän teki sopimuksen DEL-liigan Iserlohn Roostersin kanssa. Tulokaskaudellaan hänet valittiin vuoden tulokkaaksi ja sarjan tähdistöotteluun. 2007–2008 Wolf voitti DEL-liigan maalipörssin ja palkittiin sarjan arvokkaimpana pelaajana, parhaana laitahyökkääjänä ja parhaana kotimaisena pelaajana.

Lähteet 

Saksalaiset jääkiekkoilijat
Vuonna 1981 syntyneet
Elävät henkilöt